armvectores/hy_wikipedia_2023 huggingface dataset:
Սիփան Վերին

Անվան այլ կիրառումների համար տե՛ս՝ Սիփան (այլ կիրառումներ)Սիփան Վերին, գյուղ Արևմտյան Հայաստանում, Վանի վիլայեթի Արծկեի գավառակում։ Գտնվում էր Արծկե քաղաքից 8-9 կմ հյուսիս֊արևելք, Վանա լճի ափամերձ շրջանում, փոքրիկ գետակի ափին, Սիփան Ներքին գյուղից հարավ։
Ուներ խաղողի և պտղատու այգիներ։


== Պատմամշակութային կառույցներ ==
Գյուղն ուներ Ս․ Հարություն անունով հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ջերոլամո Կարդանո

Ջերոլամո Կարդանո (իտալերեն՝ Gerolamo Cardano, սեպտեմբերի 24, 1501[…], Պավիա, Միլանի դքսություն - սեպտեմբերի 21, 1576[…], Հռոմ, Պապական մարզ), իտալացի փիլիսոփա, մաթեմատիկոս, բժիշկ։ Վերածննդի դարաշրջանի բնափիլիսոփայության ներկայացուցիչ։ 
Կարդանոյի աշխարհայացքին բնորոշ պանթեիզմը և հիլոզոիզմը ներծծված է մատերիալիստական միտումներով, դիալեկտիկայի, բայց միաժամանակ միստիկայի տարրերով։ Բոլոր իրերի հիմքը, ըստ նրա, կազմում է երբեք չառաջացող և չոչնչացող միասնական մատերիան, իսկ նյութի ստեղծումը և ոչնչացումը համաշխարհային ոգու գոյության և գործունեության արդյունք է։ Կենդանական աշխարհի, դրանով և ողջ բնության բարձրագույնը մարդն է, որն ունակ է նպատակադիր գործունեության և ունի անփոփոխ ու անմահ բանական հոգի կամ խելք։ Կարդանոն խելքը տարբերում է ինտելեկտից, որը համարում է մարդկային գիտակցության ակտիվ տարր։ Մարդու բանական գործունեության հիմքը աստվածայինն է։ Մաթեմատիկան, ըստ Կարդանոյի, իմացության բարձրագույն ձևն է, ինտելեկտի արդյունքը։ Կարդանոն զբաղվել է աստղագիտության, ալքիմիայի, բժշկագիտության, ֆիզիկայի, մաթեմատիկայի, ինժեներության և այլ հարցերով։ Կարդանոյի անվան հետ են կապում ոչ լրիվ խորանարդային հավասարման լուծումը, որը կոչվում է Կարդանոյի բանաձև։ Զբաղվել է նաև շարժման փոխանցման, լծակների տեսության (կարդանային փոխանցում) հարցերով։


== Ծանոթագրություններ ==
Մոմենայմ (Ստորին Հռենոսի գավառ)

Մոմենայմ (ֆր.՝ Mommenheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 1836 մարդ, բնակչության խտությունը` 225.00 մարդ/կմ²։ Բնակավայրը զբաղեցնում է 8.16 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 21 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1142 աշխատունակ (15-64 տարեկան)  բնակիչ, որոնցից ակտիվ էին 895-ը, իսկ ոչ ակտիվները` 247։ Ակտիվության ցուցանիշը կազմում է 78,4 %։ 895 աշխատունակ մարդկանցից աշխատել է 841 անձ (430 տղամարդ և 411 կին)։ Գործազուրկ են եղել 54 անձ (32 տղամարդ և 22 կին)։ 247 անաշխատունակներից 82-ը եղել են աշակերտներ կամ ուսանողներ, 113-ը` թոշակառուներ, իսկ 52-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ալֆա (տառ)

Ալֆան (հունարեն՝ άλφα), հունական այբուբենի առաջին տառն է։ Թվային արժեքն է՝ 1։ Առաջացել է փյունիկյան  տառից՝ ալեֆ, որը թարգմանաբար նշանակում է «ցուլ» և իր գրվածքով պատկերում է ցուլի գլուխ։ Այս տառից են առաջացել կիրիլիցայի և լատինական այբուբենի A տառերը։


== Օգտագործումը ==
Մեծատառ ալֆան՝ որպես նիշ, չի օգտագործվում, որովհետև գրվում է լատիներեն A մեծատառը։
Փոքրատառ α օգտագործվում է որպես նիշ նշելու համար՝

Ուղիղ անկյունը (հունական մյուս տառերի հետ միասին),
Ֆիզիկայում՝
Անկյունային արագացումը
Ջերմատվության գործակիցը,
Ալֆա-մասնիկները, ալֆա ճառագայթումը և ալֆա-տրոհումը,
Նուրբ կառուցվածքի հաստատունը,
Կլանման գործակիցը
Աստղագիտության մեջ՝
Համաստեղության ամենապայծառ աստղերը (օրինակ՝ Կենտավրոսի ալֆան
Ուղիղ ծագման, RA՝ երկնային կոորդինատներից մեկը,
Լյամբդա հաշվման ժամանակ α-կոնվերսիան,
Ներքին ռմբաձգաբանության վառոդային գազերի գործակիցը,
Անսահման փոքր ֆունկցիան/հաջորդականությունը մաթեմատիկական անալիզում։


== Համագրություններ ==
Հայկական՝ Ա
Կիրիլիցայի՝ А
Լատինական՝ A
Թամիլական՝ ௮
Վրացական՝ ა
Եբրայական՝ א


== Տես նաև ==
Հունական այբուբեն
Դիդի Թոնեթի

Դիդի Թոնեթի (վրաց.՝ დიდი თონეთი), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում։


== Դիրք ==
Գյուղը գտնվում է ծովի մակարդակից 1280 մետր բարձրության վրա։ Շրջկենտրոն Թեթրի Ծղարոյից հեռու է 47 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 499 մարդ։


== Ծանոթագրություններ ==
Թուրին (այլ կիրառումներ)

Թուրին վերաբերում է՝

Թուրին (իտալերեն՝ Torino), քաղաք է Իտալիայի Թուրին պրովինցիայում։
Թուրին, պրովինցիա էԻտալիայի Պյեմոնտ տարածաշրջանում։
Գեներալկա (Յարովկայի վտակ)

Անվան այլ կիրառումների համար տե՛ս՝ Գեներալկա (այլ կիրառումներ)Գեներալկա՝ գետ է Ռուսաստանում, տարածված է Ալթայի տարածքում։ Գետի երկարությունը 17 կմ է։ Գեներալկա վտակի գետաբերանը գտնվում է Յարովկա գետի ափից 14 կմ դեպի աջ։


== Ջրային ավազանների տվյալներ ==
Ըստ պետական տեղեկատվությունների՝ գետը գտնվում է Վերխնեոբսական ավազանում։
Ըստ Ռուսաստանի Դաշնության ջրային ռեսուրսների դաշնային գործակալության հրատարակել է հետևյալ տվյալները՝.

Գետի ջրային պետական տվյալների կոդ՝ 13010200312115100009556
Հիդրոլոգիական ստուգումների կոդ՝ 115100955
Ավազանի կոդ՝ 13.01.02.003
Հիդրոլոգիական ստուգումների ծավալի համար՝ 15
Հիդրոլոգիական ստուգումների թողարկում՝ 1


== Ծանոթագրություններ ==
Ալ-Մանսուրա

Ալ-Մանսուրա (արաբ․՝ المنصورة‎‎), քաղաքատիպ ավան Սիրիայի Արաբական Հանրապետության Ալ-Ռակկայի մարզում, Ալ-Սաուրայի գավառում։ Հանդիսանում է համանուն շրջանի վարչական կենտրոնը։


== Աշխարհագրություն ==
Քաղաքը գտնվում է երկրը կենտրոնականմասում, Եփրատ գետի աջ ափին Ալ-Ռակկա քաղաքից 30 կմ դեպի արևմուտք։ Մոտակա բնակավայրեր են արևմուտքում՝ Իբադ և Ալ-Սաֆսա, հյուսիսում՝ Ալ-Համամ և Ալ-Ֆաիյդ, արևելքում՝ Հաուրա և Դահլ հարավում՝ Հունայդի և Աբու Ջադդի։ Տեղակայված է ծովի մակարդակից 252 մետր բարձրության վրա։


== Բնակչություն ==
Ոչ պաշտոնական տվյալներով քաղաքի բնակչությունն կազմում է 50.000 մարդ, համանուն շրջաննի բնակչությունը՝ իր 48 բնակավայրերով, կազմում է 58,727 մարդ։ Բնակչության մեծամասնություն զբաղվում է գյուղատնտեսության հատկապես բամաբակի, ձավարեղենի և պտղատու ծառերի աճեցմաբ։ Քաղաքն հարուստ է պատմամշակութային վայրերով հնագիտական տարածքներով։


== Տրանսպորտ ==
Ամենամոտ քաղաքացիական օդանավակայանը Հալեպի միջազգային օդանավակայանն է (Aleppo International Airport), որը գտնվում է Հալեպ քաղաքում։ Քաղաքը գտնվում է Հալեպ Ալ-Ռակկա ավտոմայրուղու մոտ։


== Ծանոթագրություններ ==
Վորգայոլ (Վադմայի վտակ)

Անվան այլ կիրառումների համար տե՛ս՝ Վորգայոլ (այլ կիրառումներ)Վորգայոլ (ռուս.՝ Воргаёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վադմա գետի ձախ ափից 44 կմ հեռավորության վրա։ Գետի երկարությունը կազմում է 30 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը 
Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000065294
Կոդը ըստ հիդրոլոգիական հետազոտության (ՌԴ) — 103006529
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Շպիցբերգեն

Սվալբարդ (նորվ.՝ Svalbard), ինչպես նաև՝ Շպիցբերգեն (գերմ.՝ Spitzbergen), Սպըսբերգեն (հոլ.՝ Spitsbergen), Գրումանտ, կղզեխումբ Հյուսիսային սառուցյալ օվկիանոսում։ Տարածությունը մոտ 62 հզ․ կմ2 է, բնակչությունը՝ 3,4 հզ․ (1976)։ Վարչական կենտրոնը՝ Լոնգիր։ Ափերը կտրտված են ֆիորդերով։ Լեռնաշղթաները զուգակցվում են սարահարթերով և լայն հովիտներով։ Բարձրությունը մինչև 1712 մ է (Նյուտոն լեռ)։ Կազմված է նստվածքային ապարներից և գրանիտներից։ Կան ածխի հանքեր։ Շպիցբերգենի տարածքի մեծ մասը (35,1 հզ․ կմ2) գրավում են սառցադաշտերը։
Կլիման արկտիկական է, ծովային։ Կա 150 բուսատեսակ։ Հանդիպում են գաճաճ ուռենիներ և կեչիներ, կենդանիներից՝ սպիտակ արջ, հյուսիսային եղջերու, Գրենլանդիայից բերված ոչխարացուլ։ Շպիցբերգեն առաջին անգամ (11 –12-րդ դարեր) հասել են պոմորները, 1596-1597 թվականներին՝ Վ․ Բարենցը։ 1920 թվականին Փարիզի միջազգային պայմանագրով Շպիցբերգենի վրա հաստատվել է Նորվեգիայի գերիշխանությունը (Շպիցբերգենյան համաձայնագիր, ԽՍՀՄ-ը միացել է 1935 թվականին)։ 1925 թվականին Շպիցբերգեն պաշտոնապես հայտարարվել է Նորվեգիայի թագավորության մաս։
Իվաչիխա

Իվաչիխա (ռուս.՝ Ивачиха), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Լեդենգա գետի ձախ ափում՝ 33 կմ հեռավորության վրա։ Գետի երկարությունը 21 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000008374
Հիդրոլոգիական ուսումնասիրությունների կոդը - 103000837
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գրվա (լեռ)

Անվան այլ կիրառումների համար տե՛ս՝ Գրվա (այլ կիրառումներ)Գրվա, լեռնագագաթ Հայաստանի Սյունիքի մարզում, Փայլասարի լեռներում, Խդրանց գյուղից 1,5 կմ հարավ-արևմուտք, Կապան քաղաքից հարավ-արևելք։ Բարձրություն 1329 մ։ Տեղական բարբառով նշանակում է «լավ երևացող տեղ»։


== Ծանոթագրություններ ==
Գևորգ Բրուտյան

Գևորգ Արշակի Բրուտյան (հոկտեմբերի 14 (26), 1888, Ալեքսանդրապոլ, Երևանի նահանգ, Կովկասի փոխարքայություն, Ռուսական կայսրություն - դեկտեմբերի 26, 1952(1952-12-26), Երևան, Հայկական ԽՍՀ, ԽՍՀՄ), հայ գեղանկարիչ։ XX դարի առաջին կեսի հայկական գրաֆիկայի ավագ սերունդի ներկայացուցիչներից։


== Կենսագրություն ==
Գևորգ Բրուտյանը ծնվել է 1888 թվականին Ալեքսանդրապոլում, երաժիշտ-ազգագրագետ Արշակ Բրուտյանի ընտանիքում։ Ընդհանուր մասնագիտական կրթությունն ստացել է Ալեքսանդրապոլում, մասնագիտականը՝ Թիֆլիսում՝ Օ. Շմերլինգի նկարչական դպրոցում։ Խորհրդային իշխանության առաջին տարիներին կազմակերպել է Լենինականի կերպարվեստագետների ասոցիացիան, 1921 թվականին եղել գեղարվեստական ստուդիայի հիմնադիրներից և մանկավարժներից մեկը։ 1937 թվականին տեղափոխվել է Երևան։ Նկարել է հանրապետական թերթերի և ամսագրերի համար, ստեղծել քաղաքական պլակատներ։ Ծավալել է նաև լայն քաղաքացիական, հասարակական գործունեություն։


== Գործունեություն ==
Գևորգ Բրուտյանի ստեղծագործական աշխատանքները ընթանում են հիմնականում լինոփորագրության և գեղանկարչության բնագավառում։ 20-ական թվականների հայ գրաֆիկների շարքում Գևորգ Բրուտյանը միակն էր, որ համառորեն և հետևողական կերպով աշխատում էր լինոլեումի՝ հաստոցային գրաֆիկայի այդ տեսակի մեջ, մշակելով իր գեղարվեստական լեզուն և ինքնօրինակ ձևերը։
Նկարազարդել է մանկական գրքեր և ամսագրեր (Հովհաննես Թումանյանի «Տասներկու ոտանավոր», 1943), ստեղծել հայկական տարազների ալբոմ (500 տարազ)։


=== Հին Գյումրի շարքը ===
Գևորգ Բրուտյանը եղել է իր ժամանակի առաջադեմ արվեստագետներից մեկը, իրապաշտ, միշտ կապված իր ժամանակի, իր շրջապատի իրադարձությունների ճշմարտացիությանը ու ստեղծագործական չափազանց լայն հետաքրքրությունների տեր մի նկարիչ, որը պատկերել է, թե՛ հեղափոխական իրադարձությունները, թե՛ հին անհետացող Գյումրին, թե՛ սոցիալական շինարարությունն ու Հայրենական մեծ պատերազմը։
Գևորգ Բրուտյանի ստեղծագործությունների զգալի մասը գեղանկարչական են, որոնց մեջ իր ուրույն տեղն ունի Հին Գյումրի շարքը, որտեղ նա պատկերել է հին Գյումրին իր ողջ ճշմարտացիությամբ ու հմայքով։ Շարքը ճանապարհորդություն է դեպի արդեն կորուսյալ դարձած անցյալը։ Այն հիշողությունների թատրոն է։ Իհարկե ասվածից պետք չէ ենթադրել, թե նրա ստեղծագործությունը որակում է որպես լոկ անցյալի ազգագրական, փաստական անտարբեր նկարագրություն։ Նկարիչը այդ կյանքը ներկայացրել է գեղարվեստական պատկերավորությամբ, ճիշտ է երբեմն հումորով, երբեմն քննադատորեն, անգամ ծաղրով։ Սակայն նկարչին հազիվ է հաջողվել թաքցնել իր սերն ու համակրանքը այդ բարի մարդկանց նկատմամբ։ Հին Գյումրի շարքը վերհուշ է (նկարել է 1937 թվականին, խորհրդային կարգերի հաստատումից հետո, և հավանաբար հումորի ու ծաղրի առկայությունը նկարներում թելադրված է ժամանակի պահանջով) հաճելի, աչք շոյող պատկերներ, կոմպոզիցիոն հետաքրքիր լուծումներով ու հյութեղ կոլորիտով։
Արվեստագետը պատկերել է մի անհետացող աշխարհ, որն իր հետ տարել է շատերի մանկությունը։ Նկարներից պարզ երևում է զգացումի այդ տրոփյունը, որն ունենում է մարդ, երբ խոսքն իր սիրելի քաղաքի մասին է, այն թախծոտ խնդությունը, որն համակում է մանկությունը վերհիշող մարդուն։


== Ծանոթագրություններ ==


== Արտաքին հղումներ ==
Գևորգ Արշակի Բրուտյանի ստեղծագործությունները ՀԱՊ-ում(չաշխատող հղում)
Ճորբաուլի

Ճորբաուլի (վրաց.՝ ჭორბაული), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 800 մետր բարձրության վրա։ Շրջկենտրոն Քարելից հեռու է 24 կմ։


== Ծանոթագրություններ ==
(7565) Զիպֆել

(7565) Զիպֆել (անգլ.՝ Zipfel), աստերոիդ աստերոիդների հիմնական գոտում։ Հայտնաբերվել է 1988 թվականի սեպտեմբերի 14-ին Շելտ Բասի կողմից Սերո Տոլոլոյում։
Միջին հեռավորությունը Արեգակից կազմում է 3,048639 ա. մ., առավելագույնը մոտենում է 2,6251 ա. մ. հեռավորության վրա և հեռանում 3,4721 ա. մ.։ Արեգակի շուրջ մեկ ամբողջական պտույտ է կատարում 1944,27 երկրային օրվա ընթացքում, իր ուղեծրով շարժվելով միջինում 0,185159 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,32° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7565) Զիպֆել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ճանապարհին

«Ճանապարհին» (անգլ.՝ On the road), ամերիկացի գրող Ջեք Քերուակի վեպը գրվել է 1951 թվականին։ Այն շրջանում, երբ հրապարակիչները մերժում էին տպագրել դեռևս ձեռագիր վեպը, Քերուակը ակտիվորեն խմբագրում և ի մի էր բերում այն՝ մինչ դրա տպագրումը Viking Press-ի կողմից 1957 թվականին։ Վեպը հայերեն լույս է տեսել 2020 թվականին՝ Մարիա Սադոյանի թարգմանությամբ։
Չնայած քննադատների բացասական արձագանքների՝ վեպը դարձավ «bestseller» և հեղինակին գրողի ճանաչում բերեց, իսկ հետագայում Քերուակը դարձավ ամերիկյան արձակի դասականներից։ Վեպը Time-ի կողմից կազմած «1923-2005 թվականների լավագույն 100 անգլալեզու գրքեր»ի, Le Monde -ի «Դարի լավագույն 100 գրքերի», BBC-ի «200 լավագույն գրքերի» ցուցակում է։ Մինչ 2001 թվականը ԱՄՆ-ում վաճառվեց գրքի 3.5 միլիոն օրինակ։ Ամեն տարի վաճառվում է 110-ից 130 000 օրինակ։
Գիրքը պատմում է Ջեք Քերուակի և նրա մտերիմ ընկերոջ Նիլ Քեսսիդի ԱՄՆ-ում և Մեքսիկայում ճանապարհորդությունների մասին։ Ֆրենսիս Ֆորդ Կոպպոլան ստացավ վեպը էկրանավորելու իրավունք և ֆիլմը էկրանին հայտնվեց 2012 թվականին։


== Տես նաև ==
Դարի 100 գրքերն ըստ Լը Մոնդ օրաթերթի


== Գրականություն ==
Ջեք Քերուեք, Ճանապարհին, Երևան, «Զանգակ» — 520 էջ, ISBN 978-9939-68-762-9։
 Jack's Book: An Oral Biography of Jack Kerouac, New York: Thunder's Mouth Press, 2005, ISBN 1-56025-739-3 
Holladay, Hilary, and Robert Holton, eds. What's Your Road, Man? Critical Essays on Jack Kerouac's On the Road. Carbondale: Southern Illinois University Press. 2009. ISBN 978-0809328833
 Why Kerouac Matters: The Lessons of On the Road (They're Not What You Think), New York: Viking Press, 2007, ISBN 978-0-670-06325-3 
 Memory Babe: A Critical Biography of Jack Kerouac, Berkeley: University of California Press, 1994, ISBN 0-520-08569-8 
 Understanding Jack Kerouac, Columbia SC: University of SC Press, 2000, ISBN 978-1-57003-846-4
Կարմրատուտներ

Կարմրատուտներ (Phoenicurus), ճնճղուկազգիների կարգի կեռնեխների ընտանիքի երգող թռչունների սեռ։ Հայտնի է 10 տեսակ՝ տարածված Եվրոպայում, Ասիայում, Հյուսիսային Աֆրիկայում։


== Արտաքին կառուցվածք ==
Մարմնի երկարությունը 13, 5-16 սմ է։ Բնորոշ է դեղնավուն, սև, գորշ և սպիտակ գույների ներդաշնակությունը։ Պոչի փետուրները շիկավուն են, արուներն էգերից վառ են գունավորված։ Ապրում են անտառներում, այգիներում, քարքարոտ ու ժայռոտ վայրերերում։
Հայաստանում հանդիպում է երկու տեսակ՝ սովորական և սևուկ։ Սովորական կարմրատուտները անտառային թռչուններ են, բնադրում են Դիլիջանի, Ստեփանավանի, Կիրովականի անտառներում, ծառերի փչակներում։ Սևուկ կարմրատուտները հանդիպում են քարքարոտ ու ժայռոտ վայրերում, բնադրում են գետնին, քարերի ճեղքերում։


== Սննդառություն ==
Սնվում են միջատներով, հատապտուղներով։
Անշիետա

Անշիետա (պորտ.՝ Anchieta), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի կենտրոնական մարզում։ Մտնում է Գուարապարինի գավառի կազմի մեջ։ Բնակչությունը կազմում է 22 311 մարդ՝ 2006 թվականի տվյալներով։ Գրավում է 404,882 կմ2 տարածք։ Բնակչության խտությունը՝ 55,1 մարդ/կմ²։


== Պատմություն ==
Քաղաքը հիմնադրվել է 1869 թվականի օգոստոսի 15-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 835.522.294,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 40.028,86 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,785 (տվյալները՝ ՄԱԿ-ի զարգացման ծրագրի)։
Տեգուսիգալպա

Տեգուսիգալպա (իսպ.՝ Tegucigalpa), Հոնդուրասի մայրաքաղաք (1880 թվականից) և խոշորագույն քաղաք։ Բնակչությունը 2006 թվականի դրությամբ կազմում էր 1 682 725 բնակիչ (արվարձանների հետ միասին)։ Կենտրոնական Ամերիկայի երրորդ խոշոր քաղաքն է (Գվատեմալայից և Սան Սալվադորից հետո)։ Քաղաքը տեղակայված է երկրի կենտրոնական հատվածի լեռների շրջապատում՝ Չոլուտեկա գետի հովտում, ծովի մակարդակից 1000 մ բարձրության վրա։ Տեգուսիգալպան նաև Ֆրանսիսկո Մորասան դեպարտամենտի մայրաքաղաքն է։


== Անվան ծագումնաբանություն ==
Քաղաքի անվան ծագումնաբանության ամենատարածված վարկածը գալիս է ացտեկյան լեզուների Տեգուս-գալպա բառերից, ինչը թարգմանաբար նշանակում է «արծաթե բլուրներ»։
Գվատեմալացի հետազոտող Ֆավիո Ռոդոսոն քաղաքի անվան ծագման մասին վարկած էր առաջ քաշում այն մասին, որ Տեգուսիգալպան ացտեկների լեզվից թարգմանաբար նշանակում է «թռչուն»։ Գոյություն ունեին նաև այլ վարկածներ, որոնք առաջ էին քաշել մեքսիկացի փորձագետներ Իգնասիո Դավիլա Գարիբին և Ալֆրեդո Բարերա Վասկեսան, դրանք էին. Տեգուսիգալպա անվանումը ծագել է ացտեկական լեզվից՝ Տեգուստլիկալիպան (Tecuztlicallipan) կամ «Հարուստների բնակավայր» կամ Տեգուտզիլկապան (Tecuhtzincalpan) կամ «Սենյոր Ամանդոյի տան վայրը» արտահայտություններից։


== Աշխարհագրություն ==
Հոնդուրասի մայրաքաղաքը Չոլուտեկա գետով պայմանականորեն բաժանված է երկու մասերի՝ լեռնային և հարթավայրային։ Հարթավայր ասելով հասկանում են քաղաքի այն հատվածն, որը գտնվում է Էլ-Պիկաչո լեռան լանջերին, իսկ մի քանի այլ շրջաններ՝ Կոմայագուա սարահարթում։
Տեգուսիգալպայի հիմնական առանձնահատկությունը մեղմ կլիման է և մաքուր օդը։ Քաղաքում մշտապես փչում են լեռնային քամիները, իսկ բացի դրանից, մոտակայքում գտնվող լեռներում պահպանվել են սոճիների անտառները, որոնք հով են ստեղծում։


=== Միտչ փոթորիկ ===
1998 թվականի հոկտեմբերի 22-ին Կարիբյան ծովի հարավարևմտյան հատվածի ջրերը արևադարձային ցիկլոն են առաջացրել, որը ստացել է Միտչ անվանումը։ Հավաքելով ուժ, Միտչ փոթորիկը սլանում էր դեպի հյուսիս և արդեն հոկտեմբերի 26-ին նրա ուժգնությունը գերազանցեց 12 բալլը՝ իր հետ բերելով 290 կմ/ժ արագությամբ քամիներ և մինչև 320 կմ/ժ քամու պոռթկումներով։ 1998 թվականի հոկտեմբերի 30-ին այդ փոթորկի արդյունքում Տեգուսիգալպա քաղաքը ուժգին տուժել է։ Կոմայագուա քաղաքի որոշ շրջաններ, ինչպես նաև Չոլուտեկա գետի երկայնքով տեղակայված մի շարք այլ վայրեր ավերվել են։ Հորդառատ անձրևներն ուղեկցում էին փոթորիկը 5 օրվա ընթացքում՝ առաջացնելով սողանքներ։


== Վարչություն ==
Քաղաքի վարչությունը բաղկացած է քաղաքապետից և տարբեր քաղաքական կուսակցություններից 5 խորհրդականներից։ Քաղաքապետ է ընտրվել Հոնդուրասի Ազգային Կուսակցության ներկայացուցիչ Նասրի Ասֆուրան։


== Տրանսպորտ ==


=== Օդանավակայան ===
Տոնկոնտին (Toncontin) միջազգային օդանավակայանը հանդիսանում է գլխավոր օդանավակայան Տեգուսիգալպայում վայրէջք կատարող և թռիչքներ իրականացնող ինքնաթիռների համար։ Օդանավակայանի անվան ծագումը հայտնի չէ։ Այն հաճախ քննադատում են նրա համար, որ այն մտնում է աշխարհի ամենավտանգավոր օդանավակայանների տասնյակի մեջ։ Պատճառը կարճ թռիչքուղին է և մոտակայքում գտնվող լեռնաշղթան։


== Քույր-քաղաքներ ==
 Մադրիդ, Իսպանիա
 Լիմա, Պերու
 Թայբեյ, Թայվան
 Բոգոտա, Կոլումբիա
 Բելու Հորիզոնտի (պորտ.՝ Belo Horizonte), Բրազիլիա
 Նոր Օռլեան, ԱՄՆ
 Գվադալախարա, Մեքսիկա
 Գվատեմալա, Գվատեմալա
 Կանզաս Սիթի, ԱՄՆ


== Ծանոթագրություններ ==
Պիշչուլինո (գյուղ, Կարդիմովսկի շրջան)

Անվան այլ կիրառումների համար տե՛ս՝ ՊիշչուլինոՊիշչուլինո (ռուս.՝ Пищулино), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 379 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կաղզվանի գավառ

Կաղզվանի գավառ, վարչաքաղաքական միավոր Ռուսական կայսրության կազմում։ 1878-1918 թվականներին մտել է Կարսի մարզի կազմում։ Գավառի կենտրոնը Կաղզվան քաղաքն էր։
Կաղզվանի գավառը հյուսիս-արևմուտքից փոքր մասով սահմանակցում էր Օլթիի, հյուսիսից՝ Կարսի գավառներին, իսկ արևելքում՝ Ախուրյան գետի երկայնքով, Երևանի նահանգին։ Գավառի կենտրոնով հոսում էր Արաքս գետը, իսկ հարավում և արևմուտքում՝ Հայկական Պար լեռնաշղթայի երկայնքով, Օսմանյան կայսրության սահմանն էր։
Ներառում է հիմնականում ժամանակակից Թուրքիայի Կարսի նահանգի հարավը։


== Անվանում ==

«Կաղզվան» անվանումը հասնում է մինչև զարգացած միջնադար. Բագրատունիների թագավորության շրջանում այստեղ գոյություն է ունեցել բերդ-ամրոց։ Թյուրքալեզու արաբատառ աղբյուրներում նշվում է որպես «Կաղըզվան» կամ «Կաղըզման», ինչպիսի անունով էլ այժմ գոյություն ունեցող բնակավայր է Թուրքիայում։ Վրացական աղբյուրներում հայտնի է որպես «Աղզևանի»՝ առանց սկզբնական տառի։


== Պատմություն ==
Գավառը կազմվել է 1878 թվականին՝ ռուս-թուրքական պատերազմի (1877-1878) արդյունքում՝ ընդգրկելով Կարսի մարզի հարավային՝ Արաքսի հովտի հատվածը։ 1881 թվականին կատարվել են սահմանային որոշ փոփոություններ։ Չնայած դեռ շահ Աբբասի ժամանակներից տեղի ունեցած բռնագաղթի, հայաթափման հետագա փորձերի, արտագաղթերի և քրդական ասպատակությունների, գավառը հիմնականում պահպանել է իր հայկական դիմագիծը։ Ախալցխայի և Ախալքալաքի՝ Ռուսաստանին միանալուց հետո, դեռ վերոհիշյալ պատերազմից կես դար առաջ, մեծաքանակ հայ բնակչություն էր արտագաղթել այստեղից։ Դրան հավելյալ՝ այստեղ բնակեցվել են մեծաքանակ ռուսներ և հույներ։
1918-1920 թվականներին գավառն ամբողջությամբ մտել է Հայաստանի առաջին հանրապետության կազմ։ Գավառի տարածքում տեղի են ունեցել քուրդ-թաթարական խռովություններ։ 1920 թվականի Ալեքսանդրապոլի հաշտությունից հետո՝ Թուրքիայի կազմ, որում որպես վարչատարածքային միավոր մտել է Կարսի նահանգի կազմ։


== Բնակչություն ==
1897 թվականի մարդահամարի տվյալներով գավառի բնակչությունը 59,230 մարդ էր, որի ավելի քան 1/3-ը հայեր էին (21648), 29.9 %-ը՝ քրդեր (22002), 12.2%-ը՝ հույներ (7245), 11.3 %-ը՝ թուրքեր, թաթարներ ու թուրքմեններ (6698), 6.9%-ը՝ ռուսներ (4085) և այլ ազգեր։ Կաղզվան քաղաքի բնակչությունը հաշվվում էր 10518 մարդ, այդ թվում՝ 3913 հայեր և 2572 ռուսներ։


== Վարչական բաժանում ==
1913 թվականին գավառը բաժանված էր 11 գյուղական համայնքի՝


== Տես նաև ==
Արևելյան Հայաստանը Ռուսական կայսրության կազմում
Նախճավան գյուղ
Ղարաբաղ գյուղ


== Ծանոթագրություններ ==
Ավթանդիլ Գարցկիա

Ավթանդիլ Գարցկիա (աբխ.՝ Авҭандил Зефик-иҧа Гарцкьаа,մայիսի 24, 1959(1959-05-24), Գուդաութա), աբխազ հասարակական, քաղաքական և ռազմական առաջնորդ, Աբխազիայի հերոս, Աբխազիայի  զբոսաշրջության և առողջարանների առաջին նախարար։


== Կենսագրություն ==
Ծնվել է 1959 թվականի մայիսի 24-ին Գուդաութաում։ Սերում է Գարցկիայի աբխազական տոհմից, որը պատկանում էր բարձրագույն ազնվականությանը։
1975 թվականին Գուդաութաում ավարտել է 4-րդ միջնակարգ դպրոցը։ Նա զբաղվել է վոլեյբոլով, Աբխազիայի և Վրաստանի չեմպիոն է։ Դպրոցն ավարտելուց հետո ընդունվել է Կալինինգրադի պետական համալսարանի (KSU) ճարտարագիտական և տնտեսագիտական ֆակուլտետում, որն ավարտել է 1980 թվականին։ Նույն թվականին զորակոչվել է ԽՍՀՄ Զինված ուժերի շարքեր։ Զինվորական ծառայությունը անցել է Բալթիկ նավատորմի ծովային հետևակում։
Նա աշխատել է Կոմերիտմիության գործկոմում, 1983-1986 թվականներին՝ Գուդաութայի շրջանային գործկոմի կազմակերպչական բաժնի հրահանգիչ։ 1986 թվականից մինչև Աբխազիայում Վրաց-աբխազական պատերազմի (1992-1993) գործողությունների բռնկումը նա աշխատել է որպես Գուդաութայի մարզային գործադիր կոմիտեի ֆիզկուլտուրայի և սպորտի հանձնաժողովի նախագահ։


=== Աբխազիայի ժողովրդի հայրենական պատերազմ (1992-1993) ===
Աբխազիայի պատերազմի ժամանակ Աբխազիայի զինված ուժերի 1-ին գումարտակի «Էվկալիպտ» 2-րդ բրիգադի հրամանատարի տեղակալ էր, վիրավորվել է Սուխումիի առաջին հարձակման ժամանակ։ 
Հայրենիքին մատուցած ծառայությունների համար պարգևատրվել է մեդալներով և պարգևներով, այդ թվում` Աբխազիայի հերոսի` Աբխազիայի տարբերակման բարձրագույն աստիճանի մեդալով։


=== Հետպատերազմյան կյանք ===
1993-1994 թվականներին նա զբաղեցրել է Գուդաութի շրջանի վարչակազմի սեփականաշնորհման բաժնի ղեկավարի, այնուհետև մինչ 1995 թվականը՝ շրջանի հարկային ծառայության պետի պաշտոնը։ Ապա մինչև 1996 թվականը ծառայել է որպես շրջվարչակազմի ֆինանսական վարչության պետ.
2005 թվականին նա դարձել է «Աբխազիայի ժողովրդական միասնության ֆորում»-ի (FNU) համանախագահ։ 2006-2014 թվականներին զբաղեցրել է Սոչիի տրանսպորտային ընկերության ավագ մենեջերի պաշտոնը։
Աբխազիայում քաղաքական ճգնաժամի ժամանակ նա անցել է ընդդիմության կողմը, ժողովրդական վստահության ժամանակավոր խորհրդի անդամ էր։ 2014 թվականի հունիսի 9-ից հոկտեմբերի 28-ը Աբխազիայի Անվտանգության խորհրդի քարտուղարի պաշտոնակատար էր։ 2015 թվականի մարտի 13-ին նշանակվել է Աբխազիայի նորաստեղծ առողջարանների և զբոսաշրջության նախարարության նախարար։


== Գրական գործունեություն ==
Աբխազական հակամարտության առօրյա կյանքի մասին բազմաթիվ պատմությունների հեղինակ է։ «Մենք Գումիստայի կողմից ենք» գիրքը, որը պատմում է Սուխումիի առաջին անհաջող հարձակման դեպքերի մասին, դրական արձագանքներ է ստացել ընթերցողների կողմից։ «Նա, ով ծածկում էր» պատմվածքն ընդգրկված էր 2014 թվականին թողարկված համանուն հավաքածուի մեջ։


== Պարգևներ ==
Աբխազիայի հերոս
Լեոնի շքանշան


== Ծանոթագրություններ ==
Աննո (համայնք)

Աննո (ֆր.՝ Annot), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Աննո կանտոնի կազմի մեջ (Կաստելան շրջան)։ 
Համայնքի INSEE կոդ՝ 04008։


== Բնակչություն ==
Համայնքի բնակչությունը 2008 թվականին կազմում էր 1028 մարդ։


== Տնտեսություն ==
2007 թվականի տվյալներով 649 աշխատունակ տարիքի մարդկանցից (15-64 տարեկան) 448-ը տնտեսապես ակտիվ էին, 201-ը անգործ (ակտիվության ցուցանիշը 69,0 %, 1999 թվականին եղել է՝ 71,3 %)։ 448 աշխատունակ բնակիչներից 411-ը աշխատում էին (229 տղամարդ և 182 կին), անաշխատանք էին 37-ը (15 տղամարդ և 22 կին)։ 201 անգործ մարդկանցից 38-ը աշակերտներ կամ ուսանողներ են, 80-ը թոշակառու, 73-ը չէին աշխատում այլ պատճառներով։


== Տեսարժան վայրեր ==
Վայիր գետի վրա գտնվող կամուրջ՝ 1676 թվական
Քաղաքապետարանի շենք՝ XVII դար
Դյո հյուրանոց (XVII դար)
Սուրբ Հովհաննես Մկրտիչ ծխական եկեղեցի
Նոտր Դամ դը լա Վիլ ժամատուն (XII—XIII դարեր)
Աղոթատուն
Սեն Պիեր օ Լիեն եկեղեցի (XVII դար)
Սուրբ Աննա ժամատուն


== Պատկերասրահ ==

		
		
		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Աննո» (ֆրանսերեն)։ Արխիվացված օրիգինալից 2012-10-01-ին։ Վերցված է 2012-8-6 
«Աննո» (ֆրանսերեն)։ cassini.ehess.fr։ Արխիվացված օրիգինալից 2013-01-13-ին։ Վերցված է 2013-01-02
Կանդիդոնի

Կանդիդոնի  (իտալերեն՝ Candidoni), քաղաք Իտալիայում՝ Կալաբրիա մարզի Ռեջիո Կալաբրիա գավառում։ Սահմանակից է Լաուրեանա դի Բորելո, Լիմբադի, Միլետո, Նիկոտերա, Ռոզառնո, Սան Կալոջերո, Սեռատա համայնքներին։
Բնակչության թվաքանակը 2014 թվականի տվյալներով եղել է 409, բնակչության խտությունը կազմել է 16 մարդ/կմ²։ Զբաղեցնում է 26 կմ² մակերես տարածք։ Փոստային ինդեքսն է՝ 89020։ Հեռախոսային կոդը՝ 0966։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
PԿանդիդոնիի պաշտոնական կայքէջը (en italiano).
Թավշյա բենզասղոց (ֆիլմ, 2019)

Թավշյա բենզասղոց (անգլ.՝ Velvet Buzzsaw), ռեժիսոր Դեն Գիլրոյի ամերիկյան երգիծական սարսափ ֆիլմը։ Գլխավոր դերակատարներն են՝ Ջեյք Ջիլենհոլ, Ռենե Ռուսսո, Թոնի Քոլլեթ, Ջոն Մալկովիչ, Զավի Էշթոն, Թոմ Սթարիջ, Նատալիա Դայեր, Դևիդ Դիգս, Բիլլի Մագնուսեն։
Ֆիլմի շնորհանդեսը կայացել է «Սանդենս» կինոփառատոնին 2019 թվականի հունվարի 27-ին։ Netflix-ում այն թողարկվել է 2019 թվականի փետրվարի 1-ին։


== Սյուժե ==
Արվեստի պատկերասրահի սեփականատեր Ռոդոիա Հեյզը, արվեստի ոլորտի մասնագետ Մորֆ Վանդեվոլտի օժանդակությամբ սկսում է նկարների վաճառքը, որոնք նա գտել էր մահացած մի անծանոթ նկարիչի տանը։ Սակայն շուտով նկարների գերբնական ուժը սկսում է վրեժ լուծել բոլոր նրանցից, ում ագահությունը կանգնել է դեպի արվեստ տանող ճանապարհին։


== Դերասանական անձնակազմ ==
Ջեյք Ջիլենհոլ — Մորֆ Վանդեվոլտ
Ռենե Ռուսսո — Ռոդորա Հեյզ
Թոնի Քոլլեթ — Գրեթչեն
Զավի Էշթոն — Ջոզեֆինա
Թոմ Սթարիջ — Ջոն Դոնդոն
Նատալիա Դայեր — Կոկո
Դևիդ Դիգս — Դամիշ
Բիլլի Մագնուսեն — Բրայսոն
Ջոն Մալկովիչ — Պիրս


== Արտադրություն ==
2017 թվականի հունիսին հայտնի դարձավ, որ Ջեյք Ջիլենհոլը և Ռենե Ռուսսոն կկատարեն Դեն Գիլրոյի անանուն ֆիլմի գլխավոր դերերը, որի թողարկմամբ կզբաղվի Netflix ընկերությունը։ 2018 թվականի հունվարին հայտնի դարձավ, որ ֆիլմը ստացել է «Թավշյա բենզասղոց» անվանումը։ 2018 թվականի մարտին դերասանական անձնակազմին միացան Զավի Էշթոնը, Նատալիա Դայերը, Դևիդ Դիգսը, Թոնի Կոլլետը, Ջոն Մալկովիչը և Բիլլի Մագնուսենը։


== Թողարկում ==
Համաշխարհային շնորհանդեսը կայացել է «Սանդենս» կինոփառատոնին 2019 թվականի հունվարի 27-ին։ Netflix-ում այն թողարկվել է 2019 թվականի փետրվարի 1-ին՝ սահմանափակ վարձույթով ԱՄՆ-ի տարածքում։


== Ծանոթագրություններ ==


== Արտաքին հղումներ ==
Թավշյա բենզասղոց(անգլ.) ֆիլմը Internet Movie Database կայքում
Անետտե Շավան

Անետտե Շավան (գերմ.՝ Annette Schavan; հունիսի 10, 1955(1955-06-10)[…], Jüchen, Rhein-Kreis Neuss, Դյուսելդորֆ, Հյուսիսային Հռենոս-Վեստֆալիա, Գերմանիայի Ֆեդերատիվ Հանրապետություն), գերմանացի քաղաքական գործիչ, Քրիստոնեական-դեմոկարատական միության անդամ, 2005 թվականի նոյեմբերի 22-ից մինչև 2013 թվականի փետրվարի 9-ը եղել է Գերմանիայի ուսումնասիրությունների ու կրթության դաշնային նախարար։
Սովորել է Բոննի և Դյուսելդորֆի համլսարանում, որտեղ ուսումնասիրել է մանկավարժություն, փիլիսոփայություն և կաթոլիկ աստվածաբանություն։
1995 թվականից մինչև 2005 թվականը զբաղեցրել է Բադեն-Վյուրթեմբերգի մշակույթի, երիտասարդության և սպորտի նախարարի պաշտոնը։ 2005 թվականին Էրվին Թոյֆելի հրաժարականից հետո եղել է Բադեն-Վյուրթեմբերգի վարչապետի հավակնորդ, սակայն նոր վարչապետ է դարձել Գյունթեր Էգինտերը։ 2005 թվականի խորհրդարանական ընտրություններից հետո դարձել է Գերմանիայի ուսումնասիրության և կրթության դաշնային նախարար՝ այս պաշտոնում փոխարինելով Գերմանիայի սոցիալ-դեմոկրատական կուսակցության ներկայացուցիչ Էդելգարդ Բուլմանին։


== Գրագրողության մեջ մեղադրանք ==
2012 թվականին անանուն բլոգերը գրագողություն է հայտնաբերել փիլիսոփայության դոկտորի կոչման համար Շավանի ատենախոսության մեջ։ «Անձը և խիղճը ՝ խղճի ժամանակակից ձևավորման նախադրյալների, անհրաժեշտության և պահանջների հետազոտություն» խորագրով դիսերտացիան պաշտպանվել է 1980 թվականին՝ Դյուսելդորֆի համալսարանի փիլիսոփայության ֆակուլտետում։ Համալսարանը հետաքննել է այդ մեղադրանքները։ Ապացուցվել է, որ ինչպես պաշտպանության նախարար Կարլ-Թեոդոր ցու Գուտենբերգի դիսերտացիայի մեջ նախկինում հայտնաբերված գրագողության մեջ, գրեթե 100 դեպքերում հայտնաբերվել է արտաքին աղբյուրների վերաձևակերպում՝ առանց դրանց հղումների։
2013 թվականի փետրվարի 6-ին գրագողության համար զրկվել է փիլիսոփայության գիտությունների դոկտորի աստիճանից։ Գրագողության մեջ մեղադրվելու կապակցությամբ Շավանը կրթության նախարարի պաշտոնից հրաժարականի դիմում է ներկայացրել։ 2013 թվականի փետրվարի 9-ին Գերմանիայի կանցլեր Անգելա Մերկելը ընդունել է Շավանի հրաժարականը։


== Ծանոթագրություններ ==


== Արտաքին հղումներ ==
Պաշտոնական կայք (գերմ.)
Ինքնակենսագրությունը պաշտոնական կայքում (գերմ.)
http://www.spiegel.de/international/germany/merkel-cabinet-member-accused-by-university-of-plagiarism-a-861323.html
Բազմոտիկ

Բազմոտիկ (լատ.՝ Polypodium), պասբայջ, կճութ, բազմոտիկազգիների ընտանիքի բազմամյա կոճղարմատավոր պտեր։ Հայտնի է 75, ՀՀ-ում՝ 1 տեսակ՝ բազմոտիկ սովորական (P. vulgare)։


== Ձևաբանություն ==
Կոճղարմատը սողացող է, քաղցրահամ՝ թուխ թեփուկներով ծածկված։ Տերևները խոշոր են, կաշեկերպ, փետրաբաժան, բաց կանաչավուն։ Հուլիսին տերևների ստորին մակերեսին հիմնադրվում են դեղնանարնջագույն, հասունացման ժամանակ՝ դարչնագույն, նոր սորուսներ (սպորանգիումների կույտեր), որոնք դասավորվում են գլխավոր ջիղի երկու կողմերում։ Դեղաբույս է. պարունակում է սապոնիններ, աղաղանյութ։ Կոճղարմատի եփուկն օգտագործում են որպես լուծողական, լեղամուղ և ճիճվամուղ միջոց։ Տևական օգտագործումը բարերար է ազդում շաքարախտի ժամանակ։ Գեղազարդիչ է։


== Տարածվածությունը Հայաստանում ==
Տարածված է Լոռու, Տավուշի, Գեղարքունիքի, Սյունիքի մարզերի անտառներում, հաճախ բուսուտներ է առաջացնում հաճարենու, բոխու, լորենու և թանթրվենու տարածքներում, հումուսով հարուստ սևահողերում։
(3796) Լենե

(3796) Լենե (անգլ.՝ Lene), աստերոիդ աստերոիդների հիմնական գոտում։ Հայտնաբերվել է 1986 թվականի դեկտեմբերի 6-ին Պոլ Յենսենի կողմից Բրորֆելդեում։
Միջին հեռավորությունը Արեգակից կազմում է 2,696671 ա. մ., առավելագույնը մոտենում է 2,2885 ա. մ. հեռավորության վրա և հեռանում 3,1049 ա. մ.։ Արեգակի շուրջ մեկ ամբողջական պտույտ է կատարում 1617,49 երկրային օրվա ընթացքում, իր ուղեծրով շարժվելով միջինում 0,222568 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,53° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3796) Լենե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տրուբկի

Տրուբկի (ուկրաիներեն՝ Трубки), գյուղ Ուկրաինայի Վոլինի մարզի Իվանիչևի շրջանում։ Հիմնադրվել է 1577 թվականին։
2001 թվականի տվյալներով Տրուբկի գյուղում բնակվում էր 488 մարդ։ Բնակավայրը զբաղեցնում է 4,7 կմ² տարածք։ Բնակչության խտությունը կազմում էր 103,83 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հովհաննես Պողոս II-ի հուշարձան (Սան Կրիստոբալ դե լա Լագունա)

Հովհաննես Պողոս II-ի հուշարձան (իսպ.՝ Monumento al Papa Juan Pablo II), հուշարձան, որը գտնվում է Իսպանիայի Տեներիֆե կղզու Սան Կրիստոբալ դե լա Լագունա քաղաքում։ Տեղակայված է Պլացա Դոկտոր Օլիվերայի հրապարակում՝ Սուրբ Մարիամ Աստվածածնի եկեղեցու մուտքի մոտ։ Հուշարձանը նվիրված է Հռոմի Պապ Հովհաննես Պողոս II-ին։
Հուշարձանի հեղինակը լեհ քանդակագործ Չեսլավ Դզվիգայն է։ Հուշարձանը նվիրվել է քաղաքին Յան Կոբիլյանսկիի անվան լեհական հիմնադրամի և Լատինական Ամերիկայի «Հասարակության խորհուրդ» և «Լեհական կազմակերպություններ» կազմակերպությունների կողմից։
Հուշարձանի բացումը տեղի է ունեցել 2012 թվականի ապրիլի 15-ին։ Հուշարձանը օծվել է Սանթոս Աբրիլ Կաստելոյի և Սան-Կրիստոբալ-դե-լա-Լագունի եպիսկոպոսական թեմի եպիսկոպոս՝ Բերնարդո Ալվարես Աֆոնսոյի ներկայությամբ։
Հուշարձանի մոտավոր քաշը մոտ 1 տոննա է, իսկ նրա բարձրությունը կազմում է 2,2 մետր։ Քանդակը տեղադրված է պատվանդանի վրա։ Վերջինս պատրաստված է Տեներիֆեի ավանդական հրաբխային քարից։


== Ծանոթագրություններ ==
Սեռական ոտնձգությունների սկանդալ կաթոլիկ եկեղեցում (Ավստրիա)

Սեռական ոտնձգությունների սկանդալ Ավստրիայի կաթոլիկ եկեղեցում, եկեղեցու անդամների կողմից սեռական բռնության գործի դրվագներից մեկն է։


== Կարդինալ Գրոյեր ==
Հռոմի պապ Հովհաննես Պողոս II-ը՝ սեռական ոտնձգությունների մեղադրանքների ալիքի ֆոնին հեռացրել է Կարդինալ Հանս Հերման Գրոյերին Վիեննայի արքեպիսկոպոսի պաշտոնից: Հռոմի պապը պաշտոնապես ընդունել է հրաժարականի դիմումը, որը Գրոյերը գրել է իր 75-ամյակի կապակցությամբ։ Գրոյերը կտրականապես հրաժարվել է հրապարակայնորեն մեկնաբանել մեղադրանքները մինչև իր մահը և եղել է ամենաբարձրաստիճան կաթոլիկ հոգևորականներից մեկը, որը ներգրավված է սեռական բռնության սկանդալներում։
Սուրբ Աթոռի խնդրանքով Գրոյերը մի քանի ամիս անցկացրել է Դրեզդենում, իսկ հետո թոշակի է անցել Սուրբ Հովսեփի վանքում։ Նա մահացել է Սանկտ Պյոլտենում 83 տարեկան հասակում և թաղվել Ավստրիայի Մարիենֆելդ քաղաքի Ցիստերցյան գերեզմանատանը։


== Սանկտ Պյոլթեն ճեմարան ==
Սենտ Պյոլթենի եպիսկոպոս Կուրտ Կրենը հրաժարական է տվել 2004 թվականին մանկական պոռնոգրաֆիայի սկանդալից հետո, որը ենթադրաբար ներբեռնել էր ճեմարանի ուսանողը։ Ճեմարանականներից մեկի համակարգչում հայտնաբերվել է մինչև 40000 լուսանկար և մի շարք պոռնոֆիլմեր, այդ թվում՝ մանկական պոռնոգրաֆիա։ Կրենի արձագանքը, ով միջադեպն անվանել է «մանկական կատակ», վրդովեցրել է լայն հանրությանը։
Հովհաննես Պողոս II-ը հրամայել է հետաքննել մեղադրանքները, և Կրենն ինքնակամ հրաժարական է տվել։


== Հասարակական կարծիք ==
Եկեղեցու առաջնորդները 2004 թվականին հայտարարել են, որ սկանդալի արդյունքում մի շարք ավստրիացի աշխարհականներ լքել են կաթոլիկ եկեղեցին։


== Ծանոթագրություններ ==
(3850) Պելտիյե

(3850) Պելտիյե (անգլ.՝ Peltier), աստերոիդ աստերոիդների հիմնական գոտում։ Հայտնաբերվել է 1986 թվականի հոկտեմբերի 7-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,234764 ա. մ., առավելագույնը մոտենում է 1,8745 ա. մ. հեռավորության վրա և հեռանում 2,5951 ա. մ.։ Արեգակի շուրջ մեկ ամբողջական պտույտ է կատարում 1220,24 երկրային օրվա ընթացքում, իր ուղեծրով շարժվելով միջինում 0,295023 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,27° անկյուն։
Պելտիյե աստերոիդը պատկանում է Վեստայի աստերոիդների ընտանիքը, որի մեջ ներառված են այս պահին հայտնի 6051 անդամներ։ Ընտանիքի ներքին սահմանը անցնում է 2,26 ա. մ. հեռավորության վրա Արեգակից, իսկ արտաքին սահմանը՝ 2,48 ա. մ.-ի վրա։
Ըստ Տոլենի սպեկտրալ դասակարգման պատկանում է V դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3850) Պելտիյե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հյուրատուն

Հյուրատուն (անգլ.՝ guest house), զբոսաշրջության ոլորտում լայնորեն տարածում գտած հասկացություն, նման է հյուրանոցին։ Ի տարբերություն հյուրանոցի, հյուրատունն ունի մի շարք պարամետրեր, որոնք կեցության պայմանները մոտ են դարձնում տնայինին։
Հյուրատունը առանձնատուն է, որի սեփականատերն այն վարձով (վարձակալությամբ) է տալիս ամբողջությամբ կամ առանձին սենյակներով։ Հաճախ, անձամբ սեփականատերը և նրա ընտանիքը ապրում են նույն առանձնատանը, սակայն տարբեր հարկերում կամ տան առանձին հատվածում։ Տարատեսակ ծառայությունների տրամադրմամբ հյուրատան սեփականատերը գործում է իր հայեցողությամբ և վերահսկվում է բազմաթիվ պետական կառույցների կողմից, որոնց վերահսկողության ներքո են նաև հյուրանոցները։ Այս ամենն ունի իր դրական և բացասական կողմերը։
Հարկայնությունը և բնակելի առանձնատների տարածքը, ինչպես նաև սենյակների և համարների քանակը չեն կանոնակարգվում։ Սակայն, հիմնականում, դրանք երկհարկանի կամ եռահարկ շենքեր են, որոնց ընդհանուր մակերեսը կազմում է մոտ 400 մ² և սենյակների քանակը մոտավորապես՝ 10-20: Հյուրատան ազատ տարածքը, որը հիմնական մասն է կազմում, զբաղեցնում է հենց սեփականատերը։

		
		
		
		


== Տես նաև ==
Հյուրանոց
Հոսթել


== Ծանոթագրություններ ==
Պուենտ Նուար

Պուենտ Նուար (ֆր.՝ Pointe-Noire), քաղաք Կոնգոյի Հանրապետությունում, երկրորդ ամենամեծ քաղաքը Բրազավիլից հետո։ Նավահանգիստ է Ատլանտյան օվկիանոսի ափին, որի միջոցով իրականացվում է երկրի գրեթե ամբողջ արտաքին առևտուրը։ Մինչև 2004 թվականը եղել է Կուիլու դեպարտամենտի կենտրոնը, այնուհետև բաժանվել է որպես առանձին դեպարտամենտ։
2010 թվականի դրությամբ քաղաքի բնակչությունը կազմում է 829 134 մարդ (1980 թվականին՝ 195 000, 1984 թվականին՝ 294 000, 1996 թվականին՝ 455 000):


== Պատմություն ==
1484 թվականին պորտուգալացի նավաստիները այստեղ տեսել են սև ժայռեր և այս տարածքը անվանել Սև Հրվանդան (ֆրանսերեն՝ Պուենտ Նուար)։ Քաղաքը հիմնադրվել է 1883 թվականին Պիեռ Սավորնյան դե Բրազի արշավախմբի կողմից՝ որպես ռազմական հենակետ փոքրիկ ձկնորսական գյուղի տեղում։ 1950-1958 թվականներին եղել է Միջին Կոնգոյի ֆրանսիական գաղութի մայրաքաղաք։ 1924-1934 թվականներին քաղաքը երկաթուղով կապվել է մայրաքաղաքի հետ։
1927 թվականին քաղաքին մատակարարվել է խմելու ջուր, 1932 թվականին կառուցվել է օդանավակայան, 1936 թվականին՝ առաջին հիվանդանոցը, իսկ 1942 թվականին՝ նոր նավահանգիստ։ 1997-1999 թվականների քաղաքացիական պատերազմի հետևանքով քաղաքում մարդկանց զանգվածային վերաբնակեցում է տեղի ունեցել ներքին շրջաններից, ինչը կրկնապատկել է բնակչությունը։


== Աշխարհագրություն ==
Քաղաքը տեղակայված է Պուենտ Նուար հրվանդանի և Ատլանտյան օվկիանոսի միջև։ Կլիման տաք և խոնավ է։ Տեղումները շատ են, նվազագույնը նկատվում է սեպտեմբեր-հոկտեմբեր ամիսներին։
Քաղաքը հայտնի է լողափերով և սերֆինգի վայրերով։


== Տնտեսություն ==

Քաղաքը կոչվում է Կոնգոյի Հանրապետության ծովային դարպաս։ Նավահանգստի բեռնաշրջանառությունը 8,1 միլիոն տոննա է (1983)։ Նավահանգիստն օգտագործում են նաև Գաբոնը (մանգանի հանքաքարի արտահանում), Կենտրոնաաֆրիկյան Հանրապետությունը և Չադը։ Այն ունի «Ջենո» մեծ նավթային տերմինալ։
Բրազավիլի հետ քաղաքը կապվում է երկաթուղով և մայրուղով։ «Ագոստինյո Նետո» միջազգային օդանավակայանը կոչվել է Անգոլայի առաջին նախագահ Ագոստինյո Նետոյի անունով։
Պուենտ Նուարում է գտնվում Աֆրիկայի խոշորագույն նավթի վերամշակող ձեռնարկություններից մեկը, որը կառուցվել է 1980 թվականին։ Քաղաքում զարգացած են նաև անտառմշակման, նրբատախտակի, սննդի (յուղի արդյունաբերություն, ձկան պահածոներ), քիմիական, կոշիկի արդյունաբերությունները, նավաշինությունը, ձկնորսությունը։ Գործում է ՋԷԿ։ Ծայրամասում գտնվում են Օլ-Սեն-Պոլի և Հոլեի կալիական աղի հանքավայրերը։ Հարավում զարգացած է ստորջրյա նավթային դաշտերի մշակումը։


== Շինություններ ==
Քաղաքի պլանավորումը համատեղում է փողոցների ուղղանկյուն և ճառագայթային համակարգերը։ Կենտրոնական մասում տեղակայկավծ են վարչական շենքեր, հիվանդանոց, առաքելության շենքեր, տաճար, օվկիանոսագրաֆիական կենտրոն, դպրոց, եվրոպացիների բնակելի շենքեր՝ պորտուգալական ճարտարապետության տարրերով, որոնք շրջապատված են պարտեզներով։ Նավահանգստի հյուսիսում՝ սարավանդում, կան աֆրիկյան թաղամասեր, որտեղ կառուցված են ավանդական խրճիթներ։


== Քույր քաղաքներ ==
 Գավրա, Ֆրանսիա


== Ծանոթագրություններ ==


== Արտաքին հղումներ ==
[Portal of Pointe Noire] www.MyPointeNoire.com
Decalo S., Thompson V. & Adloff R. 1984. Historical dictionary of Congo Pg 244—245. USA: The Scarecrow Press, Inc.
Մեսելի

Մեսելի (ռուս.՝ Месели, բաշկիրերեն՝ Мәҫәле), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 601 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կառու (տարածք)

Անվան այլ կիրառումների համար տե՛ս՝ Կառու (այլ կիրառումներ)
Կառու (անգլ.՝ Karoo կամ անգլ.՝ Karroo), Հարավային Աֆրիկայում՝ Օրանժ գետից հարավ ընկնող կիսաանապատային սարավանդների և միջլեռնային իջվածքների ընդհանուր անվանումը։ Տարածքի մեջ է ներառում Հարավաֆրիկյան Հանրապետությունը։


== Անվանում ==
Անվանումն առաջացել է հոտենտոտների լեզվի Կառու «չոր, անպտուղ» բառից։


== Ծանոթագրություններ ==
Պապկինո (գյուղ, Կրոլևեցի շրջան)

Պապկինո (ուկրաիներեն՝ Папкине), գյուղ Ուկրաինայի Սումիի մարզի Կրոլևեցի շրջանում։
2001 թվականի տվյալներով Պապկինո գյուղում բնակվում էր 12 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արամայիս Պարոն-Վարդյան

Արամայիս Պարոն-Վարդյան (1880, Կիրասոն, Կիրասոնի գավառ, Տրապիզոնի նահանգ- 1915, Կիրասոնից դուրս), հայ դեղագործ։


== Կենսագրություն ==
Ծնվել է 1880 թվականին Տրա­պի­զո­նի նա­հան­գի Կի­րա­սո­նի գա­վա­ռի Կի­րա­սոն քա­ղա­քում։ Դե­ղա­գործ Եղիա Պարոն-Վարդյան ի եղ­բայրն է։ Ավար­տել է Բեյ­րութի Սեն Ժոզեֆ ֆրանսիական համալսարանի բժշկա­կան ֆա­կուլ­տե­տի դե­ղա­գոր­ծա­կան բա­ժի­նը։ Կի­րա­սո­նում եղ­բայրներով սե­փա­կան դե­ղա­տուն են ու­նե­ցել և դե­ղա­գործ աշ­խա­տել։ 1915 թվականին թուր­քե­րը կո­ղոպ­տել են դե­ղա­տու­նը, իսկ եղ­բայր­նե­րին սրա­խող­խող արել Կիրասոնից դուրս։


== Գրականություն ==
Հայ բժշկու­թե­ան տո­ւած զո­հե­րը, ցու­ցա­կագ­րո­ւած վա­ւե­րա­կան փաս­տե­րով, Կ. Պո­լիս, 1919։
Հայ­րա­պե­տյան Վա­նիկ, Էջեր Հա­յաս­տա­նի դե­ղա­գոր­ծու­թյան պատ­մու­թյու­նից, Երև­ան, 1990։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Դրուզենայմ

Դրուզենայմ (ֆր.՝ Drusenheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 5086 մարդ, բնակչության խտությունը` 323.33 մարդ/կմ²։ Բնակավայրը զբաղեցնում է 15.73 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ արևելք, Ստրասբուրգ քաղաքից` 25 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 3340 աշխատունակ (15-64 տարեկան)  բնակիչ, որոնցից ակտիվ էին 2541-ը, իսկ ոչ ակտիվները` 799։ Ակտիվության ցուցանիշը կազմում է 76,1 %։ 2541 աշխատունակ մարդկանցից աշխատել է 2343 անձ (1258 տղամարդ և 1085 կին)։ Գործազուրկ են եղել 198 անձ (90 տղամարդ և 108 կին)։ 799 անաշխատունակներից 264-ը եղել են աշակերտներ կամ ուսանողներ, 281-ը` թոշակառուներ, իսկ 254-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կրիլով (Զավետինսկի շրջան)

Անվան այլ կիրառումների համար տե՛ս՝ Կրիլով (այլ կիրառումներ)Կրիլով (ռուս.՝ Крылов), գյուղակ (խուտոր) Ռուսաստանի Դաշնության Ռոստովի մարզի Զավետինսկի շրջանում։ Մտնում է Շեբալինսկի գյուղական համայնքի կազմի մեջ։


== Աշխարհագրություն ==


=== Փողոցներ ===
Ստեպնայի փողոց
Հաղթանակի անցում


== Արտաքին հղումներ ==
Крылов (хутор)
Արդիսի

Արդիսի (վրաց.՝ არდისი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 1800 մետր բարձրության վրա։ Շրջկենտրոն Գորիից հեռու է 35 կմ։


== Ծանոթագրություններ ==
Մեդյատովո

Մեդյատովո (ռուս.՝ Медятово, բաշկիրերեն՝ Миҙәт), գյուղ Ռուսաստանի Բաշկորտոստան հանրապետության Բելոկատայսկի շրջանի կազմում։
Բնակչությունը 2009 թվականին գրանցված տվյալներով կազմում էր 226 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
1300

1300 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1300 թվականն է, 
100-րդ տարին XIII դարի։


== Դեպքեր ==


== Ծնունդներ ==


== Մահեր ==
Acclaim Studios London

Acclaim Studios London, ստուդիա, որը զբաղվում է համակարգչային խաղերի մշակմամբ, հիմնադրվել է 1984 թվականին Լոնդոնում, 1995 թվականից համարվում է Acclaim Entertainment ընկերության ենթակառուցվածքը։ 2000 թվականին փակվեց մայր ընկերությունը, ինչի համար պատճառ հանդիսացան ֆինանսական դժվարությունները։ 


== Պատմություն ==
Ընկերությունը հիմնադրվել է 1984 թվականին Ֆերգյուս Մակգովերնի և Վակիս Պարասկևի կողմից Probe Software անվան ներքո, հետագայում ընկերությունը անվանվափոխվել է Probe Entertainment-ի։ 
1995 թվականի հոկտեմբերին ստուդիան գնվեց Acclaim Entertainment ընկերության կողմից։ Վաճառքից հետո Մակգովերինը լքեց ստուդիան հիմնադրելով HotGen-ը։ 
1999 թվականին Acclaim-ը իրականացրեց գլոբալ փոփոխություններ, որի արդյունքում՝ իրեն պատկանող բոլոր ստուդիաները սկսեցին կրել անվանումներ համաձայն տեղակայման վայրին, այսպիսով Probe Entertainment-ը փոխեց անունը դառնալով՝ Acclaim Studios London։ 2000 թվականին, ելնելով ֆինանսական ծանր իրավիճակից Acclaim ընկերությունը փակեց մի շարք ստուդիաները, այդ թվում նաև Acclaim Studios London-ը։ Ստուդիայի աշխատակիցների մի մասը տեղափոխվեց նոր բացված Acclaim Studios Cheltenham ստուդիա, որը տեղակայված էր Չելթնհեմում։ 


== Ծանոթագրություններ ==